DJNovice - avgust 2023

## OBVESTILO – Izvajanje nujnih javnih naročil v zvezi z naravnimi nesrečami in odpravo škode

Dne 4. 8. 2023 je bil na podlagi Zakona o varstvu pred naravnimi in drugimi nesrečami s sklepom Poveljnika civilne zaščite, št. 843-71/2023-12-DGZR, aktiviran Državni načrt zaščite in reševanja ob poplavah. V ta namen je Direktorat za javno naročanje pripravil [pisna pojasnila z vprašanji in odgovori o možnih pristopih naročanja blaga, storitev in gradenj v zvezi z naravnimi nesrečami in odpravo škode](https://ejn.gov.si/obvestilo-avgust-2023.html).

Direktorata za javno naročanje je v ta namen pripravil tudi posebno tolmačenje, ki je objavljeno na [spletni strani Direktorata za javno naročanje](https://ejn.gov.si/sistem/usmeritve-in-navodila/stalisca-ministrstva.html), pod leto 2023 - Javno naročanje v zvezi z naravnimi nesrečami in odpravo škode.

**Za pridobitev nujnih informacij oziroma svetovanje za izvedbo nujnih naročil v zvezi z odpravo posledic izrednih razmer v državi, ki jih ni mogoče pridobiti na spletni strani, pa je na voljo telefonska številka: 01 478 18 80.**

**OBVESTILO – Uredba (EU) 2022/2560 o tujih subvencijah, ki izkrivljajo notranji trg**

Obveščamo vas, da se je dne **12. julija 2023** pričela uporabljati [Uredba (EU) 2022/2560 o tujih subvencijah, ki izkrivljajo notranji trg](https://eur-lex.europa.eu/legal-content/SL/TXT/HTML/?uri=CELEX:32022R2560&from=SL).

Uredba o tujih subvencijah je začela veljati dne 12. januarja 2023, uporablja pa se za tuje subvencije, dodeljene v petih letih pred 12. julijem 2023, kadar take tuje subvencije izkrivljajo notranji trg po 12. juliju 2023.

Večina novih pravil se je tako začela uporabljati 12. julija 2023, nekatere določbe, vključno z določbo, ki predpisuje predhodno priglasitev ali izjavo o tujih finančnih prispevkih v okviru postopkov javnega naročanja (člen 29), pa se bodo začele uporabljati šele **12. oktobra 2023**.

Uredba je v celoti zavezujoča ter se neposredno uporablja v vseh državah članicah.

Za izvajanje Uredbe je Evropska komisija dne 10. julija 2023 sprejela [Izvedbeno uredbo Komisije (EU) 2023/1441 o podrobnih ureditvah za izvajanje postopkov Komisije na podlagi Uredbe (EU) 2022/2560 Evropskega parlamenta in Sveta o tujih subvencijah, ki izkrivljajo notranji trg](https://eur-lex.europa.eu/legal-content/SL/TXT/HTML/?uri=CELEX:32023R1441). Izvedbena uredba vključuje tudi **obrazec FS-PP**, ki določa informacije, ki jih mora predložiti priglasitelj, ko Evropski komisiji predloži priglasitev ali izjavo o tujih finančnih prispevkih v okviru postopkov javnega naročanja.

Evropska komisija je pripravila in posodobila [nabor pogostih vprašanj in odgovorov](https://competition-policy.ec.europa.eu/foreign-subsidies-regulation/questions-and-answers_en), ki so v pomoč pri izvajanju Uredbe.

**PRIJAZEN OPOMNIK – prošnja za izpolnitev anket**

Ministrstvo za javno upravo si aktivno prizadeva na področju profesionalizacije deležnikov v javnem naročanju, dvigu konkurenčnosti in sodelovanju naročnikov, o čemer smo več pojasnili v julijskih DJNovicah, kjer smo vas tudi zaprosili za izpolnitev dveh anket oz. vprašalnikov.

Anketa, povezana z Akademijo javnega naročanja, je še vedno na voljo **do 15. septembra 2023** in je dostopna na naslednji povezavi: <https://www.1ka.si/a/8a0dbfdc>

Vprašalnik, ki se nanaša na oblike sodelovanja pri izvajanju javnega naročanja ter na ukrepe za povečanje konkurenčnosti pri postopkih javnega naročanja pa **do 8. septembra 2023** in je dostopen na naslednji povezavi: <https://ec.europa.eu/eusurvey/runner/323515f8-0ac2-9794-a698-bc4e48c183cd>.

**Telefonsko svetovanje (sistem javnega naročanja)**

Obveščamo vas, da s septembrom razširjamo pomoč uporabnikom preko telefonskega svetovanja (sistem javnega naročanja), ki bo potekalo tudi ob sredah med 9.00 in 12.00 uro.

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek, sredo in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 080 2002, vsak dan od ponedeljka do petka med 8.00 in 16.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>